gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 10643, del 18-12-2024 (2024/12006)

ANUNCI pel qual es publica l'ampliació de l'oferta d'ocupació pública de 2024.
------------------------------------------------------------------------------

### Dades del document

Número de DOGV
:   10308

Data del DOGV
:   18-12-2024

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2024/12766

CVE
:   ZWIQ-O-6060-60342

Data del document
:   27-11-2024

Organisme emissor
:   Ajuntament de Cabanes

Tipus de document
:   Anunci

La Junta de Govern Local, en sessió ordinària celebrada el dia 25 de novembre de 2024, va aprovar ampliar l'oferta d'ocupació pública per a 2024 incloent-hi la plaça vacant de funcionari, grup A1, escala general, subescala tècnica, denominació tècnic d'administració general, cap del Servici d'Urbanisme.

Per això, s'amplia l'oferta d'ocupació pública per a l'any 2024 incloent-hi la mencionada plaça vacant, i queda com seguix:

*Personal funcionari:*

|  |  |  |  |  |  |
| --- | --- | --- | --- | --- | --- |
| *Grup/*  *subgrup* | *Escala* | *Subesc.* | *Denominació* | *Vacants* | *Sistema d'accés* |
| A1 | General | Tècnica | Tècnic/a en administració general (cap Servici Urbanisme) | 1 | Concurs oposició |
| C1 | General | Administrativa | Administratiu/iva | 1 | Concurs oposició |
| C2 | General | Auxiliar administratiu/iva | Auxiliar administratiu/iva | 1 | Concurs oposició |

  

Es publica el present anunci en compliment de l'article 91 de la Llei 7/1985, de 2 d'abril, de la Llei reguladora de les bases de règim local, i l'article 70 del text refós de la Llei de l'Estatut Bàsic de l'Empleat Públic, aprovat pel Reial decret legislatiu 5/2015, de 30 d'octubre.

  

Cabanes, 27 de novembre de 2024

David Casanova Artero

Alcalde
Diari Oficial de la Generalitat Valenciana


Sumari del DOGV 9758, del 03-01-2024 (2023/12457)

Anunci de nomenament com a funcionària de carrera, agent d'ocupació i desenvolupament local, d'acord amb el Decret de 30 de novembre de 2023.
---------------------------------------------------------------------------------------------------------------------------------------------

### Dades del document

Número de DOGV
:   9758

Data del DOGV
:   03-01-2024

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2023/12931


Data del document
:   11-12-2023

Organisme emissor
:   Ajuntament d'Alberic

Tipus de document
:   Anunci

Anunci de nomenament com a funcionària de carrera, agent d'ocupació i desenvolupament local, d'acord amb el Decret de 30 de novembre de 2023. [2023/12939]  
Per Decret de l'Alcaldia de 30 de novembre de 2023, després del desenvolupament i superació de les proves selectives corresponents, s'ha nomenat funcionària de carrera Noelia Milagros Diez Martí, amb DNI número \*\*\*1465\*\*, amb efectes de dia 1 de desembre de 2023, com a agent d'ocupació i desenvolupament local, pertanyent a l'escala d'administració especial; subescala i classe tècnica, tècnics i tècniques mitjans, i nivell A2 de titulació.  
Cosa que es fa pública de conformitat amb l'article 68 de la Llei 4/2021, de 16 d'abril, de la Generalitat, de la funció pública valenciana, en relació amb el 25.2 del Reglament general d'ingrés del personal al servei de l'Administració general de l'Estat i de provisió de llocs de treball i promoció professional dels funcionaris civils de l'Administració general de l'Estat, aprovat per Reial decret 364/1995, de 10 de març.  
  
  
Alberic, 11 de desembre de 2023.- L'alcalde: Antonio Carratalá Mínguez.
Diari Oficial de la Generalitat Valenciana


Sumari del DOGV 9990, del 22-11-2024 (2024/11549)

RESOLUCIÓ de 7 de novembre de 2024, per la qual es nomena catedràtica d'universitat en l’àrea de coneixement de Literatura Espanyola.
-------------------------------------------------------------------------------------------------------------------------------------

### Dades del document

Número de DOGV
:   9990

Data del DOGV
:   22-11-2024

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2024/11782

CVE
:   TGWD-H-7742-07505

Data del document
:   07-11-2024

Organisme emissor
:   Universitat d'Alacant

Tipus de document
:   Resolució

D’acord amb la proposta elevada per la comissió nomenada per a jutjar la plaça de catedràtic/a d'universitat número DF00638, convocada per la Resolució de 3 de setembre de 2024 (BOE 09.09.2024), de l’àrea de coneixement de Literatura Espanyola, Departament de Filologia Espanyola, Lingüística General i Teoria de la Literatura, i una vegada presentada per la persona interessada la documentació a què fa referència la base novena de la convocatòria, aquest rectorat

RESOL

En ús de les atribucions conferides per la Llei Orgànica 2/2023, de 22 de març, del sistema universitari, i la resta de disposicions que la despleguen, nomenar Elena Establier Pérez catedràtica d'universitat de l’àrea de coneixement de Literatura Espanyola, adscrita al Departament de Filologia Espanyola, Lingüística General i Teoria de la Literatura.

Contra aquesta resolució, que esgota la via administrativa, la persona interessada hi pot interposar un recurs contenciós administratiu davant del jutjat contenciós administratiu d’Alacant competent, en el termini de dos mesos comptadors a partir de l’endemà de ser publicada, de conformitat amb el que estableixen l’article 114 de la Llei 39/2015, d’1 d’octubre, del procediment administratiu comú de les administracions públiques; l’article 38.4 de la Llei orgànica 2/2023, de 22 de març, del sistema universitari, i l’article 46 de la Llei 29/1998, de 13 de juliol, reguladora de la jurisdicció contenciosa administrativa, i, potestativament, hi pot interposar un recurs de reposició en el termini d’un mes comptador a partir de l’endemà de ser publicada, davant de la rectora, d’acord amb el que disposen els articles 123 i 124 de la Llei 39/2015.

  

Alacant, 7 de novembre de 2024

Juan Mora Pastor

Rector en funcions
Diari Oficial de la Generalitat Valenciana


Sumari del DOGV 9786, del 12-02-2024 (2024/1106)

Licitació número 4960/2024. Explotació dels serveis de temporada a les platges del terme municipal.
---------------------------------------------------------------------------------------------------

### Dades del document

Número de DOGV
:   9786

Data del DOGV
:   12-02-2024

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2024/1106


Data del document
:   08-02-2024

Organisme emissor
:   Ajuntament de Castelló de la Plana

Tipus de document
:   Anunci

Licitació número 4960/2024. Explotació dels serveis de temporada a les platges del terme municipal. [2024/1106]  
La Junta de Govern Local ha aprovat, en sessió ordinària de data 8 de febrer de 2024, els plecs de clàusules administratives particulars i de prescripcions tècniques que han de regular la contractació de l'explotació dels serveis de temporada a les platges del terme municipal de Castelló de la Plana, dividit en 14 lots.  
  
- El termini de presentació de proposicions serà de 8 dies naturals comptadors des de l'endemà de la publicació de l'anunci de licitació del contracte en la Plataforma de Contractació del Sector Públic (https://contrataciondelestado.es).  
- Aquest anunci es realitza en compliment del que disposa l'article 113.6 del Reial decret 876/2014, de 10 d'octubre, pel qual s'aprova el Reglament general de costes.  
  
Castelló de la Plana, 8 de febrer de 2024.- El delegat de l'Àrea de Govern de Ciutadania i Participació: Vicent Francesc Sales Mateu.
Diari Oficial de la Generalitat Valenciana


Sumari del DOGV 9988, del 20-11-2024 (2024/10004)

ANUNCI sobre l'aprovació de les bases de la convocatòria de les proves selectives per a la provisió en propietat, per promoció interna, de dues places de tècnic o tècnica de gestió, de l'escala de l'administració general, subescala tècnica, grup A, subgrup A2.
--------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9988

Data del DOGV
:   20-11-2024

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2024/10302

CVE
:   HTXT-D-9946-40790

Data del document
:   15-10-2024

Organisme emissor
:   Ajuntament de Canet d'en Berenguer

Tipus de document
:   Anunci

Per Resolució d'Alcaldia núm. 2601/2024, de 15 d'octubre, s'aproven les bases per a provisió en propietat de dues places de tècnic/a de gestió, de l'escala de l'administració general, subescala tècnica, grup A, subgrup A2 mitjançant el sistema d'oposició per promoció interna, inclosa en l'oferta d'ocupació pública corresponent a l'any 2024, aprovada pel Ple de 01.12.2023 i publicada en el BOP de València núm. 248, de 28.12.2023.

El termini de presentació d'instàncies serà de 20 dies hàbils a partir de l'endemà a la publicació d'aquest extracte en el BOE.

Les bases íntegres podran consultar a través del següent enllaç: <https://canetdenberenguer.sedelectronica.es/>, apartat «validació de documents» i amb el següent codi de document 5T6K5S45J7TRRN3PPPRZTDMR2.

Cosa que es fa pública per al coneixement general i als efectes oportuns.

  

Canet d'En Berenguer, 15 d'octubre de 2024

Pere Joan Antoni Chordá

Alcalde
Diari Oficial de la Generalitat Valenciana


Sumari del DOGV 9820, del 03-04-2024 (2024/2763)

Extracte de la convocatòria de 26 de març de 2024, de la Universitat Miguel Hernández d'Elx, d'ajudes a la investigació 2024 de la Càtedra Misteri d'Elx.
---------------------------------------------------------------------------------------------------------------------------------------------------------

### Dades del document

Número de DOGV
:   9820

Data del DOGV
:   03-04-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/2763


Data del document
:   26-03-2024

Organisme emissor
:   Universitat Miguel Hernández d'Elx

Tipus de document
:   Extracte

Descriptors 

:   * Universitat Miguel Hernández d'Elx

Extracte de la convocatòria de 26 de març de 2024, de la Universitat Miguel Hernández d'Elx, d'ajudes a la investigació 2024 de la Càtedra Misteri d'Elx. [2024/2763]  
  
BDNS (identif.): 751695.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria el text complet de la qual pot consultar-se en la Base de dades nacional de subvencions (https://www.infosubvenciones.es/bdnstrans/GE/es/convocatoria/751695).  
  
Primer. Persones beneficiàries  
Estar cursant l'últim curs del grau o màster.  
Estar en procés d'elaboració del treball final de grau.  
Estar en procés d'elaboració del treball final de màster.  
Estar matriculat en algun programa de doctorat.  
En cas de no estar en cap d'aquests casos, cal justificar-ho de manera raonada.  
  
Segon. Objecte  
Fomentar la generació i l'avanç significatiu del coneixement científic i la investigació de qualitat entorn del Misteri d'Elx.  
  
Tercer. Bases reguladores  
https://boumh.umh.es/files/2024/03/RR\_00818\_2024.pdf  
  
Quart. Quantia  
3.000 €, destinats a finançar fins a un màxim de dues ajudes amb una quantia màxima per a cadascuna de 1.500 €. Una mateixa persona candidata no pot ser beneficiària de més d'una ajuda.  
  
Quint. Termini de presentació de sol·licituds  
El termini de presentació de sol·licituds s'obri l'endemà de la data de publicació de l'extracte d'aquesta convocatòria en el Diari Oficial de la Generalitat Valenciana (DOGV) i és de deu dies hàbils des d'aquesta publicació.  
  
Elx, 26 de març.- El rector: Juan José Ruiz Martínez.
Diari Oficial de la Generalitat Valenciana


Sumari del DOGV 9989, del 21-11-2024 (2024/12363)

ANUNCI del procés selectiu per a la cobertura definitiva de dos places d'auxiliar administratiu o administrativa, funcionari/funcionària C2 (QDJ 7766 i 2022), per torn lliure.
-------------------------------------------------------------------------------------------------------------------------------------------------------------------------------

### Dades del document

Número de DOGV
:   9989

Data del DOGV
:   21-11-2024

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2024/12562

CVE
:   NXLC-N-4374-46491

Data del document
:   15-11-2024

Organisme emissor
:   Ajuntament de Godella

Tipus de document
:   Anunci

Mitjançant un acord de la Junta de Govern Local d'aquest ajuntament de data 1 de desembre de 2023, s'han aprovat les bases que han de regir la convocatòria per a proveir en propietat dos places d'auxiliar administratiu (grup C, subgrup C2) de l'escala d'administració general incloses en les ofertes públiques d'ocupació de 2020 i 2022, i que han sigut publicades íntegrament en el *Butlletí Oficial de la Província de València*  número 247, de 27 de desembre de 2023.

El termini de presentació de sol·licituds serà de vint dies hàbils a comptar de l'endemà de la publicació de l'anunci de la convocatòria en el *Boletín Oficial del Estado*. Els successius anuncis referents a esta convocatòria, quan pertoquen de conformitat amb les bases, es faran públics en el tauler d'edictes municipal i en la seu electrònica municipal.

Cosa que es publica per al coneixement general.

  

Godella, 15 de novembre de 2024

María Lurueña Ruiz

Regidora de Personal
Diari Oficial de la Generalitat Valenciana


Sumari del DOGV 9961, del 21-10-2024 (2024/10774)

ANUNCI de la modificació puntual número1 del Pla parcial del sector industrial Salinetes.
-----------------------------------------------------------------------------------------

### Dades del document

Número de DOGV
:   9961

Data del DOGV
:   21-10-2024

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2024/10502

CVE
:   JXOI-L-3327-49722

Data del document
:   24-09-2024

Organisme emissor
:   Ajuntament de Novelda

Tipus de document
:   Anunci

La Comissió Ambiental i Territorial de l'Ajuntament de Novelda, en la sessió celebrada el dia 19 de setembre, va adoptar el següent acord:

Primer. Emetre informe ambiental i territorial estratègic favorable en el procediment simplificat d'avaluació ambiental i territorial estratègica de la modificació puntual núm. 1 del Pla parcial del sector industrial Salinetes, de Novelda, d'acord amb els criteris de l'annex VIII de la LOTUP, per no tindre efectes significatius sobre el medi ambient, i continuar la tramitació d'aquesta modificació conforme a la seua normativa sectorial, sempre que s'ajuste al que es descriu en la documentació presentada, així com al que s'establix en la legislació vigent i en els informes emesos sobre aquest tema.

Segon. Publicar el present document en el *Diari Oficial de la Generalitat Valenciana*, de conformitat amb el que es disposa en l'article 53.7 del TRLOTUP.

Tercer. Cal indicar que, així mateix, de conformitat amb l'article 53.7 de la LOTUP, aquesta resolució no serà susceptible de cap recurs, sense perjuí dels que, si és el cas, pertoquen en via judicial contenciosa administrativa contra la disposició de caràcter general que haguera aprovat el pla o programa, o bé, sense perjuí dels que corresponguen en via administrativa contra l'acte, si és el cas, d'aprovació del pla o programa.

Quart. S'ha d'assenyalar que l'informe ambiental i territorial estratègic perdrà la vigència i cessarà en la producció dels efectes que li són propis si, una vegada publicat en el *Diari Oficial de la Generalitat Valenciana*,  no s'ha procedit a l'aprovació de la modificació puntual núm. 1 del Pla parcial del sector industrial Salinetes, de Novelda, en el termini màxim de quatre anys des de la publicació. En tal cas, el promotor haurà d'iniciar novament el procediment d'avaluació ambiental i territorial estratègica simplificada de la modificació.

El contingut complet de l'acord es pot consultar en la pàgina web municipal: <www.ayto-novelda.es>.

  

Novelda, 24 de setembre de 2024

Francisco José Martínez Alted

Alcalde
Diari Oficial de la Generalitat Valenciana


Sumari del DOGV 10558, del 20-12-2024 (2024/13382)

ANUNCI de rectificació de l'oferta d'ocupació pública de 2021.
--------------------------------------------------------------

### Dades del document

Número de DOGV
:   10390

Data del DOGV
:   20-12-2024

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2024/13377

CVE
:   IGZW-R-2438-98698

Data del document
:   13-12-2024

Organisme emissor
:   Ajuntament de la Llosa de Ranes

Tipus de document
:   Anunci

Mitjançant la Resolució de l’Alcaldia número 2021-43 es va aprovar l’oferta d’ocupació pública per a l’exercici 2021.

L’esmentada oferta d’ocupació pública va ser publicada en el DOGV número 9030, de data 01.03.2021, i en el BOPV número 40, de data 01.03.2021.

Vist l’Informe de la Secretaria-Intervenció de data 09.12.2024, les conclusions del qual assenyalen textualment:

«Basant-me en els arguments abans exposats, el secretari-interventor que subscriu el present informe entén que va haver-hi un error material en l'aprovació de l'oferta d'ocupació pública per a l'any 2021, i s'ha de reservar una de les dos places d'agent de policia local a mobilitat.»

Així, en la Resolució d'alcaldia de de 18 de febrer de 2021, i en aplicació de l'article 109.2 de la Llei 39/2015,

On diu:

|  |  |  |  |  |  |
| --- | --- | --- | --- | --- | --- |
| AE | Administració especial | 2 | Agent de policia local | Torn lliure | C1/18 |

  

Ha de dir:

|  |  |  |  |  |  |
| --- | --- | --- | --- | --- | --- |
| AE | Administració especial | 1 | Agent de policia local | Torn lliure | C1/20 |
| AE | Administració especial | 1 | Agent de policia local | Mobilitat | C1/20 |

  

D'acord amb això, i en aplicació de l'article 109.2 de l'LPAC, per la Resolució de l'alcaldessa presidenta número 2024-369, de data 13-12-24, s'ha aprovat rectificar el Decret número 2021-43, pel qual s'aprovava l'oferta d'ocupació pública de l'Ajuntament de la Llosa de Ranes de 2021 per l'existència d'un error material, en els termes següents:

On diu:

|  |  |  |  |  |  |
| --- | --- | --- | --- | --- | --- |
| AE | Administració especial | 2 | Agent de policia local | Torn lliure | C1/18 |

  

Ha de dir:

|  |  |  |  |  |  |
| --- | --- | --- | --- | --- | --- |
| AE | Administració especial | 1 | Agent de policia local | Torn lliure | C1/20 |
| AE | Administració especial | 1 | Agent de policia local | Mobilitat | C1/20 |

  

Cosa que es fa pública en compliment de l'article 91 de la Llei 7/1985, de 2 d'abril, de la Llei reguladora de les bases de règim local, i de l'article 70 del text refós de la Llei de l'Estatut Bàsic de l'Empleat Públic, aprovat pel Reial decret legislatiu 5/2015, de 30 d'octubre.

  

La Llosa de Ranes, 13 de desembre de 2024

Salvadora Pardo Escuriet

Alcaldessa
Diari Oficial de la Generalitat Valenciana


Sumari del DOGV 9891, del 12-07-2024 (2024/6819)

ANUNCI pel qual se sotmet a consulta pública prèvia la modificació dels articles 26, 32 i 33 de la Llei 1/1999, de 31 de març, de tarifes portuàries, mitjançant la inclusió en la Llei de mesures fiscals, de gestió administrativa i financera, i d’organització de la Generalitat per a 2025.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9891

Data del DOGV
:   12-07-2024

Secció del DOGV
:   V. ANUNCIS - C) ALTRES ASSUMPTES

Número del document
:   2024/6819

CVE
:   JLCM-N-1027-1524

Data del document
:   08-07-2024

Organisme emissor
:   Conselleria de Medi Ambient, Aigua, Infraestructures i Territori

Tipus de document
:   Anunci

De conformitat amb el que s'establix en els articles 14 i 15 de la Llei 4/2023, de 13 d'abril, de la Generalitat, de participació ciutadana i foment de l'associacionisme de la Comunitat Valenciana, amb caràcter previ a l'elaboració d'un projecte o avantprojecte de llei o de reglament, s'oferirà a la ciutadania informació sobre els antecedents, els problemes que es pretenen solucionar amb la nova regulació, la necessitat i l'oportunitat de la seua aprovació, els objectius, les possibles solucions alternatives, i tota la informació que puga ajudar la ciutadania a formar-se una opinió sobre la problemàtica.

A l’efecte de complir la normativa esmentada s'anuncia l'obertura del tràmit de consulta pública prèvia en relació amb la iniciativa d'elaboració de l'avantprojecte  de Llei de mesures fiscals, de gestió administrativa i financera, i d'organització de la Generalitat per a 2025 de referència, durant un termini de deu dies naturalscomptat a partir de l'endemà de la publicació del present anunci en el *Diari Oficial de la Generalitat Valenciana*.

La informació de referència pot consultar-se en el Portal de Participació de la Generalitat, [https://](https://gvaparticipa.gva.es/)[gvaparticipa.gva.es](https://gvaparticipa.gva.es/), a fi que en el termini esmentat les persones i les organitzacions potencialment afectades puguen presentar les seues aportacions i opinions.

Les al·legacions, suggeriments o observacions es realitzaran, preferentment, a través del portal de participació mencionat.

  

València, 8 de juliol de 2024

(p. d. Resolució 23.07.2019; DOGV 8600, 26.07.2019)

José Vicente Dómine Redondo

Secretari autonòmic d'Infraestructures i Transports